Atac la adresa lui Klaus Iohannis după ce preşedintele a suspendat şedinţa CSAT unde se discuta rectificarea bugetară. Senatorul PSD Liviu Pop a declarat că şeful statului ar trebui să demisioneze. În ceea ce priveşte însă suspendarea preşedintelui României, social-democratul arată că nu există un consens în Coaliţie.

Liviu Pop, senator PSD: Președintele statului este în campanie electorală. E disperat să prindă un al doilea mandat. Va face tot ce se poate să nu se implementeze programul de guvernare PSD-ALDE. Ar fi ideal pentru România să își prezinte demisia, peste 45 de zile putem organiza alegeri prezidențiale și am termina cu subiectul acesta de campanie electorală continuă pe care îl face președintele.

Nu știu dacă putem discuta azi de suspendare, încă nu suntem în Coaliție deciși pe acest subiect. Și nu este un subiect de actualitate.

Sursa foto: Inquam Photos / Octav Ganea